# VÄLISFASSAADI RENOVEERIMISEKS TOETUSE TAOTLUSTE HINDAMISMETOODIKA

## 1. Üldpõhimõtted

1.1. Hindamismetoodika on koostatud „Välisfassaadi renoveerimiseks toetuse andmise korra” § 7 alusel.

1.2. Nõuetele vastavaks tunnistatud toetuse taotlusi hindab Valga Vallavalitsuse (edaspidi *vallavalitsus*) moodustatud planeeringute- ja keskkonnakomisjon.

## 2. Hindamine

2.1. Komisjoni liikmed peavad olema sõltumatud ja erapooletud. Sõltumatus ja erapooletus tähendab, et komisjoni liige ei tohi olla omandi-, sugulus- või muid olulisi sidemeid pidi seotud taotluse esitanud isiku või taotluse ettevalmistamisega. Seotuse olemasolul on isik kohustatud ennast taandama hindamisest ja komisjoni koosolekul taotluste osas ettepanekute tegemisest. Hindamisest taandamine kajastatakse hindamiskoosoleku protokollis.

2.2. Taotlusi hinnatakse punktiskaalal 1–5. Hindamine toimub täisarvudes (1; 2; 3; 4; 5) ning hindamiskriteeriumite hinded ja hindamise koondhinne arvutatakse täpsusega kaks kohta pärast koma.

2.3. Taotluse koondhinne moodustub punktis 3.2 sätestatud hindamiskriteeriumite alusel antud hinnete kaalutud keskmisest.

2.4. Taotluse hinnang loetakse positiivseks, kui koondhinne on vähemalt 2,50.

2.5. Positiivse hinnangu saanud taotlused järjestatakse kaalutud keskmise alusel pingeritta. Juhul, kui mitme projekti koondhinne on võrdne, eelistatakse projekte, mis sai teise hindamiskriteeriumi eest kõrgema hinde.

2.6. Komisjon teeb vallavalitsusele taotluste rahuldamise, osalise rahuldamise või rahuldamata jätmise ettepaneku taotlusvooru toetuse eelarve ulatuses, vastavalt taotluste hindamise käigus tekkinud paremusjärjestusele.

2.7. Negatiivse hinnangu saanud taotluste osas teeb vallavalitsus taotluse rahuldamata jätmise otsuse.

## 3. Hindamisskaala ja -kriteeriumid

### 3.1. Hindamisskaala

1 – Puudulik
2 – Nõrk
3 – Keskpärane
4 – Hea
5 – Väga hea

### 3.2. Hindamiskriteeriumid

|  |
| --- |
| 1.HINDAMISKRITEERIUMOsakaal: 40% Hoonete arhitektuuriline ja ajalooline väärtus |
| Projekti mõju hindamisel arvestatakse järgmist: − Ajaloolise väärtuse hindamine tugineb Kristo Kooskora (Joonis OÜ) poolt 2016–2018 koostatud Valga linna üldplaneeringu muinsuskaitseala hoonete uuringule ja muinsuskaitse eritingimuste ettepanekule. − Kas hoonel on arhitektuuriline või ajalooline väärtus vastavalt muinsuskaitse uuringule? |
| Hinnete kirjeldus: |
| 5 | Hoone kuulub I väärtusklassi ja on kantud ehitismälestisena kultuurimälestiste registrisse. |
| 4 | Hoone kuulub I väärtusklassi. |
| 3 | Hoone kuulub II väärtusklassi. |
| 2 | Hoone kuulub III väärtusklassi. |
| 1 | Abihoone muinsuskaitsealal.  |

|  |
| --- |
| 2.HINDAMISKRITEERIUMOsakaal: 40%Kavandatud tööde mõju linnaruumi ja hoone seisukorrale |
| Kas kavandatud renoveerimistööd parandavad hoone tehnilist seisukorda?Kas tööde tulemusel paraneb linnaruumi visuaalne kvaliteet?Kas kavandatud lahendused on arhitektuurselt sobivad ning põhjendatud?Kas lahendus arvestab miljööväärtusi ja naabruskonna üldilmet? |
| Hinnete kirjeldus: |
| 5 | Renoveerimistööd avaldavad märgatavat positiivset mõju hoone seisukorrale ja ümbritsevale linnaruumile. Kavandatud lahendused parandavad hoone arhitektuurset ilmet, kasutatud on kvaliteetseid ja sobivaid materjale, fassaad taastatakse algsel kujul või sellele lähedasel viisil. |
| 4 | Renoveerimistööd on sisuliselt põhjendatud ja toetavad hoone säilimist. Mõju linnaruumile on olemas, kuid visuaalne muutus jääb tagasihoidlikuks (nt osaline fassaaditöö, moderniseeritud lahendus). Näide: hoone korrastatakse, kuid mitte kõik nähtavad osad ei ole kaasatud. |
| 3 | Renoveerimistööde maht on piiratud – fassaadi korrastamine on osaline või pealiskaudne. Mõju hoone seisundile või linnaruumi kvaliteedile on väike. Näide: ainult värviparandus, mitte materjali või arhitektuursete detailide taastamine. |
| 2 | Tööde mõju on minimaalne või peaaegu olematu. Kavandatud sekkumised ei paranda oluliselt hoone seisukorda ega avalda nähtavat mõju linnaruumile. Näide: üksikparandused, mis ei muuda üldilmet. |
| 1 | Kavandatud tööd ei paranda hoone seisukorda ega linnaruumi visuaalset kvaliteeti. Tegemist on sümboolse või kosmeetilise tegevusega, mille mõju on ebaoluline. |

|  |
| --- |
| 3. HINDAMISKRITEERIUMOsakaal: 20%Muude seotud tööde asjakohasus  |
| Kas kavandatud tööd sisaldavad lisaks fassaadile ka muid hoone nähtavate osade korrastamisi (aknad, uksed, sokkel, korsten jms)?Kas tööd arvestavad kestlikkuse ja keskkonnahoiu põhimõtteid (nt traditsioonilised materjalid, energiatõhusus)?Kas lisatööd toetavad hoone arhitektuurilist terviklikkust või parandavad selle toimivust?  |
| Hinnete kirjeldus: |
| 5 | Kavandatud on olulised ja mitmekesised lisatööd, sh nähtavad detailid (aknad, sokkel, karniisid, korsten, uksed) ja arvestatud on kestlikkuse põhimõtteid (nt traditsiooniline lubikrohv, energiatõhusad lahendused). Näide: fassaad koos akende restaureerimise, katusekarniisi taastamisega. |
| 4 | Kavandatud on mõned olulised lisatööd, näiteks akende vahetus või sokli korrastamine. Keskkonnasäästlikkust on arvestatud osaliselt. Näide: fassaad + aknad, kuid teised nähtavad osad jäävad kõrvale. |
| 3 | Lisatööd on tagasihoidlikud või piirduvad ühe-kahe nähtava detailiga, mille mõju on minimaalne. Keskkonnahoiu aspekt on väheoluline või puudub. |
| 2 | Kavandatud on vähe lisatöid ja need ei oma terviklahenduse seisukohalt selget mõju. Nähtavad hooneosad on jäänud tähelepanuta. |
| 1 | Täiendavaid töid ei ole ette nähtud või need ei oma seost avalikust ruumist nähtava hooneosaga. |